JohanHeinsen/ENO huggingface dataset:
Lolland-Falsters Stifts-Tidende, 1834-09-05
Den projecterede Luftseilads fra Paris til London er for dennefinde strandet. Det halve Paris var i Bevægelse, for at overvære et saa interessant Skuespil, og selv den kgl. Familie havde anmeldt sin Ankomst naar Afreisen skulde gaae for sig, som var bestemt til Kl. 2. Kl. 9 ankom Ballonen lykkelig paa Marsmarken, hidbragt fra de elysæiske Marker, hvor Folk havde staaet hele Natten for at see den præpareres; men omtrent Kl. 12 opstod en hæftig Vind, der, da Ballonen allerede den Gang var udspillet, virkede saa voldsomt paa dens store Omfang, at den ved et Vindstød pludselig rev sig løs, i det dens omgivende Næt sprang. Som et Uhyre foer den i Veiret, væltede sig to Gange omkring og brast derpaa med et svært Brag. Blandt Tilskuerne yttrede sig ingen Uvillie; men tværtimod herskede almindelig Bedrøvelse over et saa bekosteligt Foretagendes uheldige Udfald. Entrepreneuren, Hr. Lennox, har siden i de offentlige Blade lovet, saasnart som muligt at ville gientage Forsøget, og imidlertid bedet dem, der havde taget billetter, at modtage deres Penge tilbage. Hr. Lennox, der længe har siddet arresteret som Buonapartist og Republikaner og i den Tid beskjæftiget sig med historiske og naturvidenskabelige Forskninger, havde nær selv sat Livet til ved dette første uheldige Forsøg, thi da Ballonen rev sig løs, vilde han ikke give slip paa den, men blev ved at holde i et af Tougene, som tog ham ikke ubetydeligt i Veiret med sig, saa at han kun med Møie blev reddet.
Lolland-Falsters Stifts-Tidende, 1834-09-05
Som Man kunde vente af Kong Carl Johans Høimodighed, har han aldeles benaadet Capitain Lindeberg for den ham idømte Livsstraf for Fornærmelser imod Hs. Majestæts Person; men derimod befalet, at der skal anlægges ny Sag imod ham, for at have insulteret den kgl. Svea-Hofret. Den høieste Straf, som han i dette Tilfælde kan idømmes, er Landsforviisning.
Lolland-Falsters Stifts-Tidende, 1834-09-05
Efterretningerne fra Gothenborg gaae nu til den 27de Aug., og bekræfte, at Cholera-Sygdommen er i Aftagende. De Dødes Antal i Gothenborg og Forstæderne anslaaes til 2,200. Der klages over, at en stor Deel af Byens Øvrighedspersoner, og især af Politipersonalet, mere have tænkt paa, at sætte sig selv i Sikkerhed end at opfylde sine Pligter. Mange private Folk have derimod viist en høist roesværdig Jver i at komme de Angrebne til Hjælp. En dansk Mand, navnlig Rossing, staaer i Spidsen for en Forening af unge Mennesker, der saa ofte deres Hjælp paakaldes ile til for at frottere de Syge m.m. Samme Rossing, som for faa Aar siden har oprettet et frivilligt Brandcorps, er af Kongen hædret med en stor Guldmedaille, som bæres i Nordstjerne-Ordenens Baand. Sygdommen vedbliver at sprede sig omkring paa Landet. Bemeldte 27de var den endnu stærk i Tiltagende i Jønkjoping; ligeledes i Udevalle, Vennersborg, m. fl. Steder. Den skal dog ikke have udbredt sig sydligere end til Gothenborg og Jønkjøping, hvorimod den Nord paa er langs med Kysten til Frederiksstad i Norge, og skal være trængt frem til en Miil fra Christiania, og imod Østen lige til Stockholm, hvor der nu aldeles ingen Tvivl hersker om dens Udbrud. Adskillige Sundhedsbureauer ere der oprettede. Jblandt de Døde er en Rigsdagsmand.
Lolland-Falsters Stifts-Tidende, 1834-09-05
Jndenlandsk. Det kgl. Dampskib Kiel afgik den 2den ds. fra Kjøbenhavn til Louisenlund, for at afhente Drs, kgl. Hydr. Prinds Frederik Ferdinand og Gemalinde Prindsesse Caroline.
Lolland-Falsters Stifts-Tidende, 1834-09-05
Den 29de Aug. afseilede Hs. kgl. Hbd. Prinds Wilhelm Hendrik Fredrik af Nederlandene fra Kjøbenhavns Rhed paa det kgl. nederlandske Orlogsskib Zeuw, som den kgl. nederlandske Orlogsbrig "Snel heide fulgte.
Lolland-Falsters Stifts-Tidende, 1834-09-05
J Følge de seneste Efterretninger fra Jsland hersker der megen Sygelighed, som, skjøndt den ikke er eller ligner Cholera, dog udbreder sig vidt omkring og bortriver mange Mennesker. Enkelte Gaarde skulle endog være næsten øde, og der fortælles, at der skulle findes de, som ikke kunne besørge Kreaturerne passede, ja, at Køerne endog paa sine Steder maatte gaae umalkede.
Lolland-Falsters Stifts-Tidende, 1834-09-05
Denne Sygdom skal endog have foraarsaget, at Hs. kgl. Hbd. Prinds Frederik Carl Christian ikke reiste længere Øster paa, men at Høisamme vendte tilbage, da han kom henimod de Egne, hvor Sygdommen rasede meest. (Kbhpst.)
Lolland-Falsters Stifts-Tidende, 1834-09-05
Sjællands Biskop har i nogen Tid været syg, og der næres Bekymring for hans Helbredelse.
Lolland-Falsters Stifts-Tidende, 1834-09-05
Generalsuperintendent Adler døde i Gikau, paa en Visitationsreise. Hans Død var en Følge af et Nerveslag. Der skrives, blandt Andet, fra Kiel om den salig Hensovede: "Hans Minde vil blive velsignet. Hans Navn, æret i Rom som i Slesvig, indskrevet i Alles Hjerter og trofast bevaret af hans Familie, skal bære den Fortjenestens uvisnelige Krands, han erhvervede sig som Lærd, som geistlig Formand, som Skolevæsenets Begrunder, som tro Arbeider og kjærlig Fader saavel for sit Huus som for Landets Kirke.
Lolland-Falsters Stifts-Tidende, 1834-09-05
J Jtzehoe gaaer det overordentlig rask fremad med Bygningen af det ny Huus til Stænderforsamlingen for Holsteen. Den 23de Aug. foregik Valgene for Tønning og Garding. Som Deputeret valgtes Hr. Raadmand og Ridder P. C. Schmidt med 44 Stemmer, og som Suppleant Hr. Raadmand Bahnsen med 28 Stemmer. J det blandede District for Øen Fehmern er Kæmmereer Widder valgt med over 200 Stemmer til Deputeret, og Major Elberg med over 90 Stemmer til Suppleant.
Lolland-Falsters Stifts-Tidende, 1834-09-05
Fra Pressen er udkommet: "Forsvar for den evangeliske Kirkes Grundsætning. Et luthersk-christeligt Strids skrivt mod Pastor Grundtvig." Af Sognepræsten Hr. Mag. art. H. H. Møller i Radsted her i Lolland.
Lolland-Falsters Stifts-Tidende, 1834-09-05
Tirsdagen den 2den ds., begyndte Udstillingen af indenlandske Producter af Manufactur- og Fabrikflid, af Haandarbeider, Jnstrumenter m. m. paa Charlottenborg Slot. Adgangen er daglig aaben fra Kl. 9 Formiddag til Kl. 6 Eftermiddag, og betales med 16 Skilling for Personen. Fortegnelsen over de udstillede Sager koster 12 Skilling. Jssefjorden er for Størstedelen saa flad, at den kun kan befares med Pramme og Baade. Fra Roeskilde har Man imidlertid nu, med ringe Bekostning, igjennem den faste Sandbund gravet en Rende, hvorved det er bleven muligt for mindre Skibe at gaae næsten heelt op tæt til Byen. En Dag midt i forrige Maaned var dette for første Gang Tilfældet med et Skib paa 900 Tønder, hvilket foraarsagede Roeskilderne ikke liden Glæde. – Staden Kjøge har en meget stor Havn; men den udenfor liggende Sandbarre forvolder, at ogsaa den kun er tilgængelig for Smaaskibe. Det skal nu være i Værk, ligeledes at forbedre denne Havn ved Havne dæmningens Forlængelse og Rendens Oprydning. Stenen, hvorpaa Linieskibet "Dronning Maria" stødte an i Storebelt, er nu funden. Den er 14 Fod lang og 8 Fod bred, og har ikke været betegnet paa Kortet.
Lolland-Falsters Stifts-Tidende, 1834-09-05
En Vægter i Aalborg, som, da han var paa sin Post om Aftenen den 5te Jan. d. A., i en grov Tone befalede 3de Personer, der stode udenfor Mad. Borups Gaard, for at høre paa Musik, som opførtes derinde, at sige hvem de vare, og da denne befaling ei blev efterkommet, tog fat i den Enes, Kjøbmand B. H. Cohns, Kappe, trak ham længere ud paa Gaden og slog ham saaledes med Morgenstjernen over Haanden, at denne deraf ophovnede, er ved den kgl. Landsoverret i Viborg, dømt til at bøde 10 Rbd. Sølv, samt til Appellanten betale Processens Omkostninger for begge Retter med 25 Rbd. Sølv. (Ved Aalborg Kjøbstads Politiret var Vægteren frikiendt for Klagerens Tiltale og Processens Omkostninger ophævede.)
Lolland-Falsters Stifts-Tidende, 1834-09-05
Den 25de Aug. henrettedes i Apenrade den 26. aarige Forbryder H. S. Fallesen, som i Foraaret sammesteds myrdede sin Brud. En stor Mængde Mennesker overværede Executionen; thi det var omtrent 40 Aar siden at Man der i Egnen havde været Vidne til en slig Scene.
Lolland-Falsters Stifts-Tidende, 1834-09-05
J Aarhuus ere i disse Dage flere Personer blevne arresterede, paa Grund af Mistanke om at have fabriteret falske Rigsdalersedler.
Lolland-Falsters Stifts-Tidende, 1834-09-05
En Lærredreng fra Hennstedt, som formedelst haard Behandling var løben bort fra sin Mester, Glarmester Wilhelm Stotz i Hademarschen, og som, efter dennes Foranstaltning igjennem Øvrigheden, blev tvungen til at vende tilbage, bortfjernede sig under Veis fra sin Moder, en fattig Enke, der fulgte med ham, og druknede sig. Man beklager den ulykkelige Dreng, saameget mere, som hele Naboskabet er enigt om at give ham det bedste Vidnesbyrd om god Opførsel. – Maatte denne Begivenhed gjøre Forældre og Værger forsigtige med, Hvem de betroe deres Børn og Myndlinge til og hvorledes disse behandles i deres Lærretid, der desværre ofte er det sørgeligste Slaveri.
Lolland-Falsters Stifts-Tidende, 1834-09-05
Den 19de Aug. slog Lynilden ned en Miilsvei fra Thisted i en Lade i Skjoldborg og afbrændte Laden og et Fløihuus. Samme Dags Eftermiddag Kl. 2 reiste sig under Tordenbygen en Hvirvelvind i Gullerup By paa Morss. Den gik i en sydvestlig Retning gjennem Landsbyen; tog en 20 Læs Korn, der laae paa Marken, og splittede det reent ad, stødte derfra i Løbet paa en Gaard, kaldet Overgaard, hvor den rev Taget og Tømmeret fra en Deel af Bygningen, greb en i Gaarden staaende Vogn og kjørte den i et flyvende Gallop ud i Marken, samt kastede en anden Vogn og en Stud overende. Den 20de, om Eftermiddagen, slog Lynilden ned i Øster-Assels Præstegaard paa Morsø- og antændte Stalden, som afbrændte aldeles. De andre Bygninger lykkedes det at redde. Den 24de slog Lynilden atter ned paa Morss, i Søren Mikkelsens Gaard i Flade, og antændte Lade og Stald, som med Gaardens hele indavlede Sæd gik op i Luer. J Fjor afbrændte denne Mands Vaaningshuus paa samme ulykkelige Maade.
Lolland-Falsters Stifts-Tidende, 1834-09-05
Om vore Damers store Ærmer gjør itzeboer Ugeblad følgende bemærkninger: "De ere skjønne; thi enhver Gjenstand bliver saameget skjønnere, jo meere den nærmer sig Kugleformen. De ere classiske; thi de bæres af alle Classer, ja selv af vore Tjenestepiger paa deres Spencere. De ere himmelske; thi vore Damer ere jo Alle Engle, og ligne nu disse deri, at de have anbragt det fornødne Flyve=Apparat paa Skuldrene. De ere meteorologiske; thi de vise, hvorfra Vinden blæser. De ere metaphysiske; thi de fremstille det Physiske i en Umulighed, netop som Philosopherne ville have det. De ere opjective; thi 4 til 6 Alen Tøi mere er et Object for en forøget Udgivet for Vedkommende. De ere diplomatiske; thi Diplomatiken lærer, at Man skal skjule sine Svagheder for sin Fiende. Med faa Ord: de ere en Opfindelse, der gjør vor Tidsalder Ære."
Lolland-Falsters Stifts-Tidende, 1834-09-05
Mariebo. Det har atter regnet, og Nætterne begynde at blive kolde. Den Raps, som i Aar blev saaet tidlig, er for Størstedelen afædt af Jnsecter. Det synes som om den der faaedes sildigere vil staae sig. – Den almindelige Priis paa magre Gjæs er for Tiden 4 Mk.
Lolland-Falsters Stifts-Tidende, 1834-09-05
Efter hvad Hr. Forvalter C. Boeck paa Rudbjerggaard fortæller, er han en Aften for nogle Dage siden bleven anholdt ved et Leedsted og der slaaet fra sin Hest af tvende ubekiendte, hvem det ikke lykkedes at tilføie ham nogen Skade, da han fandt Leilighed til, strax at løbe fra dem.
Lolland-Falsters Stifts-Tidende, 1834-09-05
Sognepræst for Ryslinge Menighed i Fyen, O. C. Bech, er allernaadigst beskikket til Sognepræst for Landet og Ryde Menigheder her i Lolland.
Lolland-Falsters Stifts-Tidende, 1834-09-05
Bekjendtgjørelser. De Herrer, som ledsagede min afdøde Vens Liig, Frederik Adolph de Fonteney, til sit ønskede Hvilested, saavelsom hver brav Sømand, der hilsede den Afdøde med det danske Flag i Nakskovs Havn, Mandagen den 1ste dennes, tillader jeg mig den Ære at aflægge min varmeste Tak, paa hans fraværende Families og egne Vegne. Nakskov, den 1ste Septbr. 1834. Menzelt, Lieutenant.
Lolland-Falsters Stifts-Tidende, 1834-09-05
Dampskibet Frederik den Sjette fortsætter dets ugentlige Fart imellem Kjøbenhavn, Grønsund og Kiel indtil Udgangen af October d. A. Fra den 11te dennes vil imidlertid dette Dampskib afgaae fra Kjøbenhavn til Grønsund og Kiel hver Torsdag Eftermiddag Kl. 6. (i Stedet for, som hidtil, Fredag Morgen Kl. 8), hvisaarsag de Passagerer, som maatte ønske at reise med Dampskibet fra Grønsund paa Møen eller Falster til Kiel, anmodes om at indfinde sig ved de respective Færgesteder Torsdag Aften. Derimod skeer ingen Forandring med Afgangstiden fra Kiel, og paa Tilbagereisen til Kjøbenhavn anløbes som sædvanligen Gronsund, hver Søndag Morgen. Saalænge Dampskibet afgaaer fra Kjøbenhavn til Kiel Torsdag Eftermiddag, vil det passere Taars Færgested paa Lolland ved lys Dag, nemlig Fredag Formiddage fra Kl. 9-12, og saaledes kunne optage de Reisende, som maatte ønske at benytte denne Leilighed til Kiel; dog, da intet Ophold kan finde Sted, maae de vedkommende Reisende behage at være tilstede ved Taars fra Kl. 9 Fredag Formiddag, for at vente indtil Dampskibet passerer.
Lolland-Falsters Stifts-Tidende, 1834-09-05
Damppaketfartens Contoir i Kjøbenhavn, Kronprindsessegade No. 395, den 2den September 1834.
Lolland-Falsters Stifts-Tidende, 1834-09-05
Jndkaldelse.
Lolland-Falsters Stifts-Tidende, 1834-09-05
Ved Proclama af Dags Dato, som læses inden vedkommende Retter, ere Creditorerne i Stervboet efter Jndsidderske Ane Hansdatter, Enke efter Gaardmand Rasmus Jpsen i Dannemare, indkaldte med tolv Ugers Varsel til for mig, som den ordinaire Skifteforvalter, at anmelde og beviisliggjøre deres Fordringer. Hvilket herved endvidere bekjendtgjøres. Nakskov, den 28de Aug. 1834. Pontoppidan.
Lolland-Falsters Stifts-Tidende, 1834-09-05
At Creditorerne i Stervboerne efter Handelsmand Magnus Lublin og Commissionair Anders Olufsen her af Byen ved Proclamata af Dags Dato ere indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter, bekjendtgjøres herved med Tilføiende, at der i afgangne A. Olufsens Bo bliver afholdt en Skiftesamling paa mit Contoir Onsdagen den 17de September. førstkommende, om Eftermiddagen Kl. 3. By og Herreds-Contoiret i Saxkjøbing, den 27de August 1834. Ravnkilde.
Lolland-Falsters Stifts-Tidende, 1834-09-05
Licitation. Efter Vedkommendes Begjæring afholdes i Flintinge Skole, Torsdagen den 11te September om Formiddagen. Kl. 10, Licitation over Opførelsen af en Tilbygning til Skolen af Grundmuur, 4 Alen lang med Gavl, samt noget tilhørende indvendigt Muurarbeide m.v., at udføres i dette Efteraar, efter nærmere Bestemmelse og Conditioner, som ved Forretningen blive fremlagte. By- og Herreds-Contoiret i Saxkjøbing, den 4de September 1834. Ravnkilde.
Lolland-Falsters Stifts-Tidende, 1834-09-05
Auction. Torsdagen den 11te September bliver i Aars Skov, ved saakaldte Hamborghuus, stillet til offentlig Auction en Deel opslaaet tørt Bøgebrænde af godt Knippel og andet Favnebrænde m.v., der beqvemt kan transporteres fra derværende Udskibningsted; hvortil Liebhavere indbydes at møde Middagen Kl. 12 1/2 ved Hamborghuset. Sundby, den 4de Septbr. 1834. A. Andersen.
Lolland-Falsters Stifts-Tidende, 1834-09-05
Capital, som anbydes. 220 Rbd. Sølv af Mariebo Hospitals Midler kunne strax erholdes tilllaans mod lovlig Sikkerhed.
Lolland-Falsters Stifts-Tidende, 1834-09-05
Jnspectionen for Mariebo Hospital, den 3die Septbr. J. F. Boeck. Valentin.
Lolland-Falsters Stifts-Tidende, 1834-09-05
Tjeneste ledig. En confirmeret og velskabt Dreng, som har Lyst til at lære Skomagerprofessionen, kan strax blive antaget. Addressecontoiret anviser.
Lolland-Falsters Stifts-Tidende, 1834-09-05
Condition ønskes. En confirmeret Dreng ønskes anbragt i Handelslære. Addressecontoiret anviser den Søgende.
Lolland-Falsters Stifts-Tidende, 1834-09-09
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 72. Trykt, forlagt og udgivet af C. C. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1834-09-09
Adskilligt. Dronningen af England er vendt tilbage fra Tydskland, og under et uhyre Tilløb af Mennesker den 20de Aug. indtruffen i London.
Lolland-Falsters Stifts-Tidende, 1834-09-09
Lovudkastet til Don Pedros bestandige Forviisning fra Brasilien er forkastet af Senatet i Rio Janeiro. En catholsk Præst, ved Navn Welti, har, i Følge den anstillede Undersøgelse, gjort sig skyldig i følgende Forbrydelser: Plaget af sine Creditorer, har han i November f. A. fire Gange, hvoraf de to Gange med Held, bestiaalet Postvognen, som gaaer imellem Zürich og Aarau. Fremdeles har han Natten til 10de Jan. d. A. stukket Jld paa tvende til Præstegaarden stødende Huse, i den Hensigt, at Præstegaarden ogsaa skulde afbrænde og han derved faae udbetalt Forsikkrings-Summen for sit assurerede Jndbo. Til samme Tid forsøgte han at stikke Jld paa selve Præstegaarden, hvorved en 10 Aars Dreng indebrændte. Nu begyndte Rygtet at betegne Welt som Gierningsmanden, og for at vælte Mistanken fra sig, anstiftede han, viint af Angst, en natlig BrandNabobyen, hvorved 5 Huse brændte og en Pige omkom i Luerne. Den Ulykkelige var nogen flygtet ud af det brændende Fædrenehuus; men da hun blev sin blottede Tilstand vaer, ilede hun igien tilbage i Huset og sin uundgaaelige Undergang imøde. Ved hendes Begravelse formaaede Welti næppe at undertrykke sine Følelser forden forsamlede Mængde; men 12 Dage senere stak han atter Jld paa en Lade i sin egen By, og den 21de Febr. paa et Vaaningshuus i en anden Naboby, Altsammen for at afvende Mistanken fra sig og vildlede Folk i deres Formodninger. Den Skade, som Weltived sine Brandstiftelser har afstedkommet, anslaaes til 52503 Schweitzer-Franker. Hans Defensor har søgt at udgive ham for sindsvag; men Lægerne have erklæret ham for at være ved fuldkommen sund Forstand. Tidligere havde han, skrivtlig og mundtlig, ivret imod Valfarter og Aflad. Adspurgt om hans Bevæggrund, September 1834. Tirsdagen den 9. hertil svarede han: "Det var min Hensigt at befrie Folket fra Fordomme og oplyse det om Tingenes sande Beskaffenhed, efter Christi rene Lære. – Saaledes drager et Skridt paa Lastens Bane saa let de øvrige efter sig.
Lolland-Falsters Stifts-Tidende, 1834-09-09
Kongen af Sverrig har egenhændigen tilskreven Landshøvdingen i Gothenborg, Generallieutenant Grev Axel v. Rosen, og takket Hr. Greven, for den Nidkjærhed og utrættelige Omsorg, han har viist for at stride imod Cholera-Sygdommen, som har hæriet Staden Gothenborg. Friherre Flemming, som i samme Skrivelse roses for Nidkjærhed, er af Kongen skjænket Sværdordenens Decoration i Brillanter. - Choleraen var til den 30te Aug, i saadant Aftagende i Gothenborg, at Jndbyggerne haabede i Løbet af 8 a 10 Dage at blive befriede fra denne Plage. Den rasede derimod endnu paa Landet. En dansk Læge ved Navn Weith havde Station i Skjærgaarden. Sygdommen var ogsaa udbrudt i Carlstad, Nykjøbing og Mariestads Lehn. Til den 29de Aug. havde 192 Cholera-Tilfælde fundet Sted i Stokholm. 34 Personer vare helbredede, 77 døde. En Klokker i Nærheden af Kongel havde Choleraen, og var Døden nær, da Lynilden slog ned uden at tænde; den dræbte hans ved Sengen siddende to Døttre, men Faderen blev med det samme frisk. Den 12te Aug. faldt der Regn i Gothenborg, som medførte en høist stinkende og usund Lugt. Tvende paa Søen i en Baad værende Karle døde strax af den Lugt, Regnen, førte med sig.
Lolland-Falsters Stifts-Tidende, 1834-09-09
Jndenlandsk. Torsdagen den 4de September bortdøde, i sit 59de Aar, Sjællands Stifts Biskop, Dr. Peter Erasmus Müller, Ridder af Dannebrog og Dannebrogsmand.
Lolland-Falsters Stifts-Tidende, 1834-09-09
Videnskabeligheden og Menneskeheden sørge ved hans Død. Foruden en stor Mængde Arbeider, som findes i forskjellige Tidsskrivter, besidde vi endnu fra hans Haand et betydeligt Antal særskilt udgivne Værker. Hanvar i Tale som i Pen et Mønster paa den sande humane Lærde, og saalænge dansk Lærdom, Granskning og Aand æres, vil hans Minde leve. (Berl. Tid.)
Lolland-Falsters Stifts-Tidende, 1834-09-09
Professor Ursin, som nu har udgivet 5 Bind af "Magazin for Kunstnere og Haandværkere, bekjendtgjør derhos, at dette Tidsskrivt indtil videre ophører. Derimod bearbeider han et nyt Værk, nemlig Brandes's Naturlære.
Lolland-Falsters Stifts-Tidende, 1834-09-09
Den 13de Aug passerede et Tog af 2,000 Moder faar og 250 Vædere, alle af den ædleste slesvig-holsteenske Race, igjennem Eichede, for at tiltræde sine 300 Miles Marsch til det sydlige Rusland. De ere, ved Kjøbmand Møllenhof i Marne, blevne opkjøbte i Marsken og paa Øerne ved Vestkysten for den keiserl.
Lolland-Falsters Stifts-Tidende, 1834-09-09
russiske General-Gouverneur i det sydlige Rusland, Grev Woronzows Regning. Denne stattelige Hjord, deelt i flere Afdelinger og ført af et passende Antal Hyrder og Hunde, samt ledsaget af Opsynsmænd til Hest og til Vogns, ydede et ganske eiendommeligt og interessant Syn. En stor, med ferniseret Voxdugsdække ganske overtrukken, et bevægeligt Telt ikke ulig, Vogn, der syntes at afgive baade et rummeligt Opbevaringssted for en Mængde nødvendige Reisefornødenheder og et beqvemt Ly for Herren og Føreren, aabnede det langsomt fremskridende Tog. En anden Vogn, af en eiendommelig, men vel beregnet og hensigtsmæssig Construction, bestemt til at optage de syge og udmattede Faar, sluttede Toget. Grev Woronzows Hensigt med Opkjøbet af denne Flok Marskaar skal være, at blande dem med den Merinos=Race, hvoraf han paa sine Schæferier eier over 30,000 Stkr., men hvis Uld er for fiin til deraf at producere stærkt Klæde. Han haaber nemlig, ved denne Blanding at erholde en passende Mellemsort af Uld, der baade lader sig kæmme og valke, hvilken første Egenskab den fine Merino-Uld derimod for en Deel mangler.
Lolland-Falsters Stifts-Tidende, 1834-09-09
Den 18de Aug. slog Lynilden ned og afbrændte i faa Øieblikke Arvefæster Niels Pedersens Gaard i Hong, i Sjælland, hvorved denne stræbsomme Mand mistede, paa lidt Jndbo nær, sin hele Eiendom, samt at den indavlede Sæd, og er med 7 Børn bragt i den sørgeligste Forfatning. – Den 19de f. M. slog Lynilden ned igjennem Skorstenen paa en Gaard i Øsse Sogn, ved Varde. Gaardeierens Moder var, i det Øieblik Nedslaget skeete, beskjæftiget ved Skorstenen, og styrtede bedøvet omkuld; herfra foer Lynet ud i Stalden, dræbte Manden, som just var ifærd med at lukke Stalddøren, og banede sig Vei igjennem Muren, uden at tænde. Konen kom til sig selv igjen.
Lolland-Falsters Stifts-Tidende, 1834-09-09
Den Handelshuset Ph. H. Ree & Comp. tilhørende Brig Prinds Christian Frederik, ført af Capitain H.P. Drewitz, er, efter 40 Dages Seilads fra Havanna, den 29de Aug. ankommen paa Elben. Den gule Feber rasede i Havanna saa stærkt, at et stort kjøbenhavnsk Skibs hele Besætning var total uddet.
Lolland-Falsters Stifts-Tidende, 1834-09-09
Den 5te ds. blev forhenværende Byfoged, Hr. Justitsraad Møller begravet her paa Byens Kirkegaard. Flere af Byens Jndbyggere, hvoriblandt adskillige Borgere, bare Liget, som ledsagedes af et meget talrigt uindbudet Følge, til Kirkegaarden. Sognepræsten Hr. Consistorialraad Boeck talede ved Kisten, for denne nedsænkedes i Graven. Den Afdøde vil af Mariebo Byes Jndbyggere mindes som en human og retskaffen Embedsmand.
Lolland-Falsters Stifts-Tidende, 1834-09-09
Den, under Navnet Rasmus Skotlænder, bekjendte Jndsidder i Revshale hængte sig i Fredags i sin Seng, Man formener i Vildelse, som Følge af Svækkelse efter en Sygdom.
Lolland-Falsters Stifts-Tidende, 1834-09-09
Stiftets Kjøbstæders Kirke=Nyheder. for August Maaned 1834. Nykjøbing. Fødte: Mandkjøn 2, Qvindekjøn 1. Døde: Dagleier Jacob Jensens Søn, Jens Jacobsen, 3 1/2 Aar gl. Mariebo. Døde: Kjøbmand Horups Hustrue, Anne Margrethe født Mogensen, 40 Aar; Justitsraad og Consumtions-Kasserer Jacob Møller, 76 Aar.
Lolland-Falsters Stifts-Tidende, 1834-09-09
Bekjendtgjørelser. Natten til sidstafvigte 1ste September er for Undertegnede bortkommen en mørkebruun, 6 Aar gammel Hoppe, 10 Qvarteer høi, med en liden Stierne i Panden og tre hvide Sokke. Opbringeren, eller den der kan meddele mig Oplysning om hvor den findes, loves en passende Douceur, naar Man melder sig paa Nebølle gaard paa Falster. Jeppe Andersen Møller.